# Sampela lain bilong giamanim ol wokman bilong PALM skim

Sampela wokman bilong Pacific Australia Labour Mobility (PALM) i wok long kisim bikpela dinau bikos ol i givim infomesen bilong ol yet na bilong benk akaun bilong ol long ol sampela lain, na nau ol i ken stilim ol moni.

|  |
| --- |
| Ol samting yu mas was long ol |
| * **Taim sampela man i visitim yu:** sampela man i nok nok long dua bilong yu na tok olsem ol i ken helpim yu long kisim ol moni o ol loan moni - winim $5,000.
* **Infomesen bilong yu yet o bilong benk login:** ol i askim yu long givim infomesen bilong yu yet olsem ol pepa bilong stori long yu (identiti dokiumen), o intenet benking login bilong yu.
* **Komisen peimen:** Dispela kain man i laik kisim sampela moni bilong yu na tok olsem em bai yusim dispela moni long wokim investmen na bai yu ken kisim moa moni.
* **Promotim ol loan moni long ol narapela man**: sampela taim, dispela kain man bai askim yu long helpim ol long promotim wok bilong givim ol moni long ol narapela man long komiuniti bilong yu.
 |

### Ol samting yu mas save long ol

Sapos sampela man i kam long haus bilong yu na nau yu tingting planti long seifti bilong yu, plis ringim **000** o go long polis stesen long hap bilong yu.

* **No ken givim infomesen bilong yu:**
	+ no ken tru long givim benk akaun login o ol paswed bilong yu long ol narapela man
	+ no ken tru long givim identiti dokiumen bilong yu yet long ol man yu no save long ol.
* **Ripotim:** kontektim benk yu save yusim sapos yu lukim sampela samting i rong long benk akaun bilong yu o sapos giaman lain i kisim moni o infomesen bilong yu.
* **Noken nok nok:** prinim long pepa em i tok 'do not knock', em minim olsem noken nok nok, na putim long dua bilong yu.

### Sapotim na daunim hevi

Sapos yu givim pinis infomesen bilong yu yet o infomesen bilong benk akaun bilong yu, kirap hariap long mekim samting:

* **Kontektim benk yu save yusim:** sapos yu givim pinis infomesen bilong benk akaun bilong yu o paswed bilong yu long narapela man, kontektim benk hariap. Askim ol long stopim akaun bilong yu taim sampela lain i laik kisim moni.
* **Protektim identiti bilong yu:** Sapos yu givim pinis infomesen bilong yu yet, yu ken kontektim IDCARE long kisim helpim. IDCARE i ken helpim yu long daunim hevi bilong wok giaman na protektim yu long taim bihain. Yu ken kontektim IDACARE long (1800 595 160).
* **Wok kaunseling long ol moni:**Sapos yu gat hevi long ol samting bilong moni na nidim helpim long stretim dispela hevi, kontektim National Debt Helpline long (1800 007 007) long kisim fri sapot bilong kaunsela i save gut long ol samting bilong moni.
* **Sapotim yu namel long bikpela hevi:** Sapos dispela hevi bilong moni i laik daunim yu tru na yu laik toktok wantaim narapela man o meri long hau yu pilim, plis kontektim:
	+ Lifeline - ringim (131 114), yu ken ring long 24 aua long de, 7-pela de long wik o yu ken toktok wantaim narapela man o meri long onlain-sapot long (<https://www.lifeline.org.au/>).
	+ Beyond Blue - yu ken toktok wantaim kaunsela long onlain long (<https://www.beyondblue.org.au/support-service/chat>).